Pärnumaa Kutsehariduskeskus loodi Vabariigi Valitsuse 11. veebruari 2003 korraldusega nr 139-k, mille kohaselt korraldati ümber Pärnu Kutseõppekeskuse, Sindi Kergetööstuskooli ja Tihemetsa Põllumajandustehnikumi tegevus. Eelnevalt 2000  aastal oli Pärnu Kutseõpekeskusega liidetud Pärnu Kodumajanduskool. Majandusüksusena allub koolile Tihemetsa metskond suurusega 5449,0 ha. Õppetöö uues koosseisus ja uue nime all algas 01. september 2003. 15.10.2010 seisuga õpib koolis 1329 õpilast, mis teeb meist maakonna suurima kooli. 15.10.2010 seisuga on töötajaid 182, nendest pedagooge 118. 01.04.2005 anti Pärnu linna poolt Pärnumaa Kutsehariduskeskuse käsutusse Niidupargi kinnistu. Aastal 2004 rakendus ja viidi lõpule Euroopa Liidu poolt rahastatav  projekt "Pärnumaa Kutsehariduskeskuse infrastruktuuri väljaehitamise I etapp 2003 - 2006". Õppetöökoda valmis 01. juunil 2006. II etapi tulemusena valmis 2010/11 õppeaasta alguseks teeninduse ja toitlustuse õppehoone. Majutamise ja toitlustamise valdkonna uus õppehoone pälvis Eesti graafilise disaini aastaauhinna keskkonnadisaini kategoorias, mis näitab õppekeskkonna kaasaegsust ja õpilasesõbralikkust. KUMUs toimunud rahvusliku reklaami- ja kommunikatsioonikonkursi "Kuldmuna" galal pälvis graafilise disaini kategoorias  kuldmuna Pärnumaa Kutsehariduskeskuse seinagraafika, mille on loonud osaühing Creatum. Samuti võitis uue õppehoone sisegraafikalahendus äsja Riias toimunud Golden Hammer rahvusvahelisel reklaamifestivalil Art Direction kategoorias  hõbeda.